નવસારીને મહાપાલિકા બનાવવા માટેની જે દરખાસ્ત નવસારી પાલિકામાંથી ગઈ હતી, તેમાં નવસારી અને વિજલપોર શહેર ઉપરાંત નજીકના ગામો જેવા કે છાપરા, જમાલપોર, ઈંટાળવા, તીઘરા, કબીલપોર, કાલીયાવાડી, ચોવીસી અને વિરાવળને સમાવવાની વાત હતી. જોકે સરકાર મહાપાલિકા માટે વસતિનું ધારાધોરણ કેટલું રાખે તેના ઉપર સઘળો આધાર છે. જો 3 લાખનું ધારાધોરણ નક્કી થાય તો નજીકના 8-9 ગામ જ લઈ શકાશે અને 3 લાખથી વધુ વસતિ નક્કી થાય તો વધુ ગામો સમાવવા પડશે!